               EURÓPSKA KOMISIA
            V Bruseli27. 7. 2017
            COM(2017) 389 final
            2017/0178(NLE)
            Návrh
            ROZHODNUTIE RADY
            o podpise Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               Nariadením (EÚ) č. 610/2013 z 26. júna 2013
                  1
                (ďalej len zmena Kódexu schengenských hraníc) sa zmenil Dohovor, ktorým sa vykonáva Schengenská dohoda
                  2
               , nariadenie (ES) č. 562/2006
                  3
                (Kódex schengenských hraníc) a nariadenie (ES) č. 810/2009
                  4
                (vízový kódex) a okrem iného sa nanovo vymedzila koncepcia krátkodobého pobytu pre štátnych príslušníkov tretích krajín v schengenskom priestore. Od 18. októbra 2013 je maximálna povolená dĺžka pobytu pre štátnych príslušníkov tretích krajín, ktorí majú v úmysle cestovať na krátkodobý pobyt do schengenského priestoru, bez ohľadu na to, či majú vízovú povinnosť, alebo či sú od nej oslobodení, vymedzená na „90 dní v rámci akéhokoľvek 180-dňového obdobia“. Na rozdiel od vymedzenia, ktoré bolo v platnosti do 18. októbra 2013 (tri mesiace počas šesťmesačného obdobia odo dňa prvého vstupu), je táto nová koncepcia presnejšia, keďže sa dĺžka pobytu stanovuje v dňoch, a nie v mesiacoch. Okrem toho bol z vymedzenia vypustený pojem „odo dňa prvého vstupu“, ktorý bol zdrojom mnohých nejasností a otázok.

               Zmenou Kódexu schengenských hraníc sa zaviedli všetky potrebné zmeny v acquis EÚ v oblasti víz a hraníc, t. j. zmeny Dohovoru, ktorým sa vykonáva Schengenská dohoda, Kódexu schengenských hraníc, vízového kódexu a nariadenia (ES) č. 539/2001
                  5
               . Koncepcia krátkodobého pobytu je ale zakotvená aj v medzinárodných dohodách, ktoré uzavrela Európska únia. V dohodách o zrušení vízovej povinnosti s Antiguou a Barbudou
                  6
               , Bahamami
                  7
               , Barbadosom
                  8
               , Brazíliou
                  9
               , Mauríciom
                  10
               , Svätým Krištofom a Nevisom
                  11
                a Seychelami
                  12
                sa pri vymedzovaní trvania bezvízového pobytu stále odkazuje na predchádzajúce vymedzenie („tri mesiace počas šesťmesačného obdobia odo dňa prvého vstupu“
                  13
               ).

               Komisia 16. júla 2014 prijala odporúčanie na rozhodnutie Rady o poverení začať rokovania o zmene dohody o zrušení víz pri krátkodobých pobytoch medzi Európskou úniou a uvedenými krajinami
                  14
               , ktoré Rada prijala 9. októbra 2014
                  15
               . Účelom tohto rozhodnutia bolo zaviesť vo vzťahu k týmto siedmim krajinám nové vymedzenie krátkodobého pobytu, ako sa stanovuje v zmene Kódexu schengenských hraníc. Vymedzenie krátkodobého pobytu v dohodách o zrušení víz v dňoch namiesto mesiacov je navyše menej náročné z hľadiska overovania a vypočítavania elektronickými alebo IKT prostriedkami, a teda vhodnejšie pre centralizované systémy riadenia hraníc, akým je aj navrhovaný systém vstup/výstup (EES)
                  16
               .

               Komisia po poverení Radou začala rokovania o zmene dohôd o zrušení víz s danými siedmimi krajinami (Antigua a Barbuda, Bahamy, Barbados, Brazília, Maurícius, Svätý Krištof a Nevis a Seychely).

               Rokovania s Maurícijskou republikou sa 11. novembra 2016 úspešne skončili parafovaním pozmeňujúcej dohody. Obidve strany sa dohodli na prijatí nového vymedzenia krátkodobého pobytu v celej dohode o zrušení víz medzi EÚ a Mauríciom. Dohoda navyše obsahuje niekoľko menších technických úprav (pozri ďalej), ale všetky zmeny sú z hľadiska cestujúcich zanedbateľné.

                  Osobitné postavenie Spojeného kráľovstva a Írska je zohľadnené v preambule dohody.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Dohoda si vyžaduje schválenie oboch zmluvných strán v súlade s ich príslušnými postupmi. Na strane Únie sa vyžaduje rozhodnutie Rady o podpise a uzavretí danej dohody.

               Návrh naň sa predkladá Rade, ktorá musí povoliť podpísanie dohody pozmeňujúcej Dohodu medzi Európskym spoločenstvom a Maurícijskou republikou o zrušení víz pri krátkodobých pobytoch.

               Dohodou sa zabezpečuje právny súlad, ako aj harmonizácia medzi členskými štátmi tým, že sa uplatňuje nové vymedzenie krátkodobého pobytu, ktoré sa stanovuje v zmene Kódexu schengenských hraníc a ktoré zaisťuje jednoznačný výklad pojmu „krátkodobý pobyt“.

               Právnym základom tohto návrhu je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Únia nemá právomoc meniť dohody o zrušení vízovej povinnosti, ktoré by zaväzovali štyri krajiny, ktoré sú pridružené k vykonávaniu schengenského acquis vrátane spoločnej vízovej politiky. S cieľom zabezpečiť harmonizovaný prístup a vykonávanie ustanovení týkajúcich sa dĺžky povoleného pobytu v schengenskom priestore je v dohode zahrnuté spoločné vyhlásenie, v ktorom sa konštatuje, že je žiaduce, aby Maurícius na jednej strane a Island, Lichtenštajnsko, Nórsko a Švajčiarsko na strane druhej zodpovedajúcim spôsobom upravili svoje existujúce bilaterálne dohody o zrušení vízovej povinnosti.

               •Subsidiarita (v prípade inej ako výlučnej právomoci)

               Ak je jednou zo zmluvných strán medzinárodnej dohody Európska únia, akékoľvek zmeny takejto dohody nemôžu právne implementovať členské štáty samy. Dohodu o zrušení víz s Mauríciom uzavrela Európska únia. Preto je potrebné opatrenie na úrovni Únie.

               Uzavretie dohôd o zrušení vízovej povinnosti členskými štátmi by okrem toho ovplyvnilo acquis Únie v oblasti víz (článok 3 ods. 2 ZFEÚ).

               •Proporcionalita

               Predkladaný návrh neprekračuje rámec toho, čo je nevyhnutné na dosiahnutie sledovaného cieľa, ktorým je zmena existujúcej dohody o zrušení víz medzi Mauríciom a Úniou.

               3.VPLYV NA ROZPOČET

               Tento návrh so sebou neprináša dodatočné náklady pre rozpočet EÚ.

               4. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Rada 9. októbra 2014 prijala smernice na rokovania, ktorými poverila Komisiu začať rokovania s Maurícijskou republikou o zmene dohody o zrušení víz medzi oboma stranami. Členské štáty boli informované o pokroku rokovaní na zasadnutiach pracovnej skupiny pre víza.

               5.ĎALŠIE PRVKY

               •Výsledok rokovaní

                  Komisia sa domnieva, že ciele stanovené Radou v smerniciach na rokovania boli dosiahnuté a že návrh dohody je pre Úniu prijateľný.

                  Konečný obsah dohody možno zhrnúť takto:

                  a) Trvanie pobytu

                  Dohoda umožňuje občanom Európskej únie a občanom Maurícijskej republiky cestovať na územie druhej zmluvnej strany bez potreby víz, a to na maximálne obdobie 90 dní v rámci akéhokoľvek 180-dňového obdobia (namiesto maximálneho obdobia troch mesiacov počas šiestich mesiacov odo dňa prvého vstupu). Toto nové vymedzenie sa uplatňuje v celej Dohode medzi Európskou úniou a Maurícijskou republikou o zrušení víz pri krátkodobých pobytoch.

                  b) Záverečné ustanovenia – pozastavenie uplatňovania dohody (článok 8 ods. 4)

               Dohodou sa upravuje posledná veta článku 8 ods. 4 takto: „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“ Doplnením slov „a pozastavenie zruší“ do súčasného znenia sa v zmenenej dohode objasní, že pozastavenie zrušenia víz treba zrušiť, ak dôvody, ktoré k nemu viedli, už pominuli. Touto zmenou sa zosúlaďuje znenie dohody o zrušení víz s Mauríciom so všetkými ostatnými dohodami o zrušení vízovej povinnosti, ktoré Únia podpísala v rokoch 2015 a 2016. Dňa 14. júna 2016 sa táto zmena prekonzultovala s pracovnou skupinou pre víza a žiadny členský štát nevzniesol námietky.

                  c) Nahradenie výrazu „Spoločenstvo“ výrazom „Únia“ v príslušnom gramatickom tvare

                  Od nadobudnutia platnosti Lisabonskej zmluvy 1. decembra 2009 má konsolidovanú právnu subjektivitu jedine Európska únia. „Európske spoločenstvo“ je však stále zmluvnou stranou medzinárodných dohôd, ktoré nadobudli platnosť pred nadobudnutím platnosti Lisabonskej zmluvy, ako je to v prípade Dohody medzi Európskym spoločenstvom a Maurícijskou republikou o zrušení víz pri krátkodobých pobytoch. Pozmeňujúcou dohodou sa preto nahrádza výraz „Spoločenstvo“ výrazom „Únia“ v príslušnom gramatickom tvare, a to v rámci celej dohody o zrušení víz.

                  d) Spoločné vyhlásenia

                  K dohode sú pripojené dve spoločné vyhlásenia:

                  – týkajúce sa výkladu obdobia 90 dní v rámci akéhokoľvek 180-dňového obdobia a

                  – týkajúce sa Islandu, Nórska, Švajčiarska a Lichtenštajnska.

                  e) Nadobudnutie platnosti

                  Táto dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane ukončenie ratifikačných postupov. Na to, aby sa zabezpečila právna istota a aby sa cestujúcim umožnilo porozumieť právnej úprave a dodržiavať ju, je potrebné dostatočne dlhé prechodné obdobie. Toto šesťmesačné obdobie po ukončení ratifikácie dohody umožní cestujúcim, aby dokončili krátkodobé pobyty, ktoré sa stále počítajú výlučne podľa starého vymedzenia, pred tým, ako nadobudne platnosť nové vymedzenie krátkodobého pobytu a jeho spätne orientované 180-dňové referenčné obdobie.

                  Pozmeňujúcou dohodou sa nemenia žiadne ďalšie ustanovenia existujúcej Dohody medzi Európskym spoločenstvom a Maurícijskou republikou o zrušení víz pri krátkodobých pobytoch, a to ani ustanovenia o územnej pôsobnosti.

               6.ZÁVER

               Na základe uvedených výsledkov Komisia navrhuje, aby Rada rozhodla o podpise dohody v mene Únie a poverila predsedu Rady, aby určil osobu(-y) riadne splnomocnenú(-é) podpísať dohodu v mene Únie.

               2017/0178 (NLE)

               Návrh

               ROZHODNUTIE RADY

               o podpise Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada svojím rozhodnutím z 30. novembra 2009 uzavrela Dohodu medzi Európskym spoločenstvom a Maurícijskou republikou o zrušení víz pri krátkodobých pobytoch. Dohoda umožňuje občanom Európskej únie a občanom Maurícia cestovať na územie druhej zmluvnej strany bez potreby víz, a to „na maximálne obdobie troch mesiacov počas šiestich mesiacov“.

               (2)Nariadením Európskeho parlamentu a Rady (EÚ) č. 610/2013
                  17
                sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne obdobie 90 dní v rámci akéhokoľvek 180-dňového obdobia.

               (3)Je nevyhnutné, aby sa toto nové vymedzenie začlenilo do Dohody medzi Európskou úniou a Maurícijskou republikou o zrušení víz pri krátkodobých pobytoch a aby sa tak v plnej miere harmonizoval režim Únie týkajúci sa krátkodobých pobytov.

               (4)Rada prijala 9. októbra 2014 rozhodnutie, ktorým poverila Komisiu, aby začala rokovania o dohode, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch (ďalej len „dohoda“).

               (5)Rokovania s Maurícijskou republikou o dohode sa 11. novembra 2016 úspešne skončili jej parafovaním, prostredníctvom výmeny listov, hlavnými vyjednávačmi Únie a Maurícijskej republiky.

               (6)Dohoda by sa mala podpísať v mene Únie a vyhlásenia pripojené k dohode by sa mali schváliť v mene Únie.

               (7)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  18
               . Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (8)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES
                  19
               . Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch (ďalej len „dohoda“) s výhradou jej uzavretia.

               Text dohody je pripojený k tomuto rozhodnutiu.

               Článok 2

               Vyhlásenia pripojené k tomuto rozhodnutiu sa v mene Únie schvaľujú.

               Článok 3

               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 182, 29.6.2013, s. 1.

                     (2)
                  Ú. v. ES L 239, 22.9.2000, s. 19.

                     (3)
                  Ú. v. EÚ L 105, 13.4.2006, s. 1.

                     (4)
                  Ú. v. EÚ L 243, 15.9.2009, s. 1.

                     (5)
                  Ú. v. ES L 81, 21.3.2001, s. 1.

                     (6)
                  Ú. v. EÚ L 169, 30.6.2009, s. 3.

                     (7)
                  Ú. v. EÚ L 169, 30.6.2009, s. 24.

                     (8)
                  Ú. v. EÚ L 169, 30.6.2009, s. 10.

                     (9)
                  S Brazíliou uzavrela Európska únia dve dohody. Jednu pre držiteľov bežných cestovných pasov (Ú. v. EÚ L 255, 21.9.2012, s. 4) a samostatnú dohodu pre držiteľov diplomatických, služobných a úradných pasov (Ú. v. EÚ L 66, 12.3.2011, s. 2).

                     (10)
                  Ú. v. EÚ L 169, 30.6.2009, s. 17.

                     (11)
                  Ú. v. EÚ L 169, 30.6.2009, s. 38.

                     (12)
                  Ú. v. EÚ L 169, 30.6.2009, s. 31.

                     (13)
                  Porovnaj „účel“ a „trvanie pobytu“ v dohodách.

                     (14)
                  COM(2014) 468 final.

                     (15)
                  Rozhodnutie Rady, ktorým sa Komisia poveruje začať rokovania o zmene dohôd o zrušení víz pri krátkodobých pobytoch uzavretých medzi Európskou úniou/Európskym spoločenstvom a Antiguou a Barbudou, Bahamským spoločenstvom, Barbadosom, Brazílskou federatívnou republikou, Maurícijskou republikou, Federáciou Svätého Krištofa a Nevisu a Seychelskou republikou, prijaté Radou 9. októbra 2014.

                     (16)
                  COM(2016) 194 final.

                     (17)
                  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

                     (18)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (19)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli27. 7. 2017
            COM(2017) 389 final
            PRÍLOHA
            k
            návrhu rozhodnutia Rady
            o podpise Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch

               PRÍLOHA

               k

               návrhu rozhodnutia Rady

               o podpise Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch

               DOHODA

               medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch

               EURÓPSKA ÚNIA

               na jednej strane a

               MAURÍCIJSKÁ REPUBLIKA (ďalej len „Maurícius“)

               na strane druhej,

               ďalej spoločne len „zmluvné strany“,

               SO ZRETEĽOM na Dohodu medzi Európskym spoločenstvom a Maurícijskou republikou o zrušení víz pri krátkodobých pobytoch (ďalej len „dohoda“), ktorá nadobudla platnosť 1. marca 2010,

               OPÄTOVNE POTVRDZUJÚC význam uľahčovania medziľudských kontaktov,

               BERÚC NA VEDOMIE, že dohoda funguje k spokojnosti občanov zmluvných strán,

               ZOHĽADŇUJÚC, že vymedzenie krátkodobého pobytu stanovené v dohode (tri mesiace počas šesťmesačného obdobia odo dňa prvého vstupu) nie je dostatočne presné, a konkrétne, že pojem „deň prvého vstupu“ môže viesť k nejasnostiam a otázkam,

               MAJÚC NA PAMÄTI, že nariadením (EÚ) č. 610/2013 z 26. júna 2013 sa zaviedli horizontálne zmeny v acquis Únie v oblasti „vnútorných“ víz a hraníc a krátkodobý pobyt sa v ňom vymedzil ako „obdobie 90 dní v rámci akéhokoľvek 180-dňového obdobia“,

               ZOHĽADŇUJÚC, že systém vstup/výstup, ktorý Európska únia zavedie, si vyžaduje jednotné a jednoznačné vymedzenie krátkodobého pobytu uplatniteľné na všetkých štátnych príslušníkov tretích krajín,

               ŽELAJÚC SI, aby sa zabezpečilo plynulé vybavovanie cestujúcich na hraničných priechodoch zmluvných strán,

               OPÄTOVNE POTVRDZUJÚC, že dohoda sa vzťahuje na občanov všetkých členských štátov Európskej únie s výnimkou Spojeného kráľovstva a Írska,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               Článok 1

               Dohoda sa mení v súlade s ustanoveniami tohto článku:

               1.V názve a v článku 3 ods. 5, článku 6 ods. 1 a článku 8 ods. 7 sa slovo „Spoločenstvo“ nahrádza slovom „Únia“ v príslušnom gramatickom tvare.

               2.V článku 1 sa slová „troch mesiacov počas šiestich mesiacov“ nahrádzajú slovami „90 dní v rámci akéhokoľvek 180-dňového obdobia“.

               3.Článok 4 ods. 1 sa nahrádza takto:

               „Občania Európskej únie sa môžu zdržiavať na území Maurícia maximálne 90 dní v rámci akéhokoľvek 180-dňového obdobia.“

               4.Článok 4 ods. 2 sa nahrádza takto:

               „Občania Maurícia sa môžu zdržiavať na území členských štátov plne uplatňujúcich schengenské acquis maximálne 90 dní v rámci akéhokoľvek 180-dňového obdobia. Toto obdobie sa vypočíta bez ohľadu na akýkoľvek pobyt v členskom štáte, ktorý ešte v plnom rozsahu neuplatňuje schengenské acquis.

               Občania Maurícia sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, maximálne 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.“

               5.V článku 4 ods. 3 sa slová „tri mesiace“ nahrádzajú slovami „90 dní“ a slovo „Spoločenstva“ sa nahrádza slovom „Únie“.

               6.Posledná veta článku 8 ods. 4 sa nahrádza takto:

               „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“

               Článok 2

               Zmluvné strany ratifikujú alebo schvália túto dohodu v súlade so svojimi príslušnými postupmi a dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane, že ukončila uvedené postupy.

               V […], [deň] [mesiac] dvetisíc sedemnásť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

               Za Európsku úniu

               Za Maurícijskú republiku

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA

               Je žiaduce, aby orgány Nórska, Islandu, Švajčiarska, Lichtenštajnska na jednej strane a Maurícia na strane druhej bezodkladne zmenili existujúce bilaterálne dohody o zrušení víz pri krátkodobých pobytoch v súlade s podmienkami tejto dohody.

               Spoločné vyhlásenie týkajúce sa výkladu obdobia 90 dní v rámci akéhokoľvek 180-dňového obdobia

               Zmluvné strany sa dohodli, že obdobie maximálne 90 dní v rámci akéhokoľvek 180-dňového obdobia, stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke maximálne 90 dní.

               ________


Dôležité právne oznámenie

|

52009PC0067

Návrh rozhodnutie Európskeho parlamentu a Rady ktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovania  /* KOM/2009/0067 v konečnom znení - COD 2009/0026 */

	[pic] | KOMISIA EURÓPSKYCH SPOLOČENSTIEV |Brusel, 18.2.2009KOM(2009) 67 v konečnom znení2009/0026 (COD)NávrhROZHODNUTIE EURÓPSKEHO PARLAMENTU A RADYktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovaniaDÔVODOVÁ SPRÁVA-  Dôvody a ciele návrhuVzhľadom na zriadenie Európskeho podporného úradu pre azyl, ktorý v rámci svojho mandátu prevezme určité činnosti doteraz financované z Európskeho fondu pre utečencov, je cieľom tohto návrhu zmeniť a doplniť rozhodnutie, ktorým sa tento fond zriadil.-  Všeobecný kontext: nové výzvy v azylovej politike a zriadenie Európskeho podporného úradu pre azylEurópsky fond pre utečencov (EFU) bol na základe článku 63 bodu 2 písm. b) Zmluvy o ES zriadený rozhodnutím Európskeho parlamentu a Rady č. 573/2007/ES z 23. mája 2007, ktorým sa zriaďuje Európsky fond pre utečencov na obdobie rokov 2008 až 2013 ako súčasť všeobecného programu Solidarita a riadenie migračných tokov a ktorým sa zrušuje rozhodnutie Rady 2004/904/ES[1].Návrh nariadenia, ktoré sa týka zriadenia Európskeho podporného úradu pre azyl, ako aj tento návrh zmeny a doplnenia rozhodnutia, ktorým sa zriaďuje EFU na obdobie rokov 2008 až 2013, sú súčasťou snahy EÚ o vytvorenie komplexnej politiky v oblasti azylu. Ich cieľom je reagovať na žiadosti Rady a Európskej rady, ktoré požadujú zriadenie podpornej inštitúcie v oblasti azylu, a sú súčasťou rámca činností, ktoré Komisia oznámila v júni 2008 vo svojom akčnom pláne v oblasti azylu.Komisia navrhuje zriadenie Európskeho podporného úradu pre azyl, ktorý nadobudne inštitucionálnu podobu regulačnej agentúry a ktorý ponesie zodpovednosť za zjednodušenie a posilnenie praktickej spolupráce medzi členskými štátmi v oblasti azylu a prispeje k podpore zavedenia spoločného azylového systému.Úrad nadobudne inštitucionálnu podobu regulačnej agentúry, čo znamená, že bude orgánom zriadeným Spoločenstvom v zmysle článku 185 nariadenia o rozpočtových pravidlách. Jeho financovanie bude vo veľkej miere plynúť z rozpočtovej položky zapísanej v rozpočte Európskych spoločenstiev. S cieľom doplniť rozpočtové prostriedky pridelené na prevádzku úradu a v záujme zjednodušenia využívania rozpočtových prostriedkov Spoločenstva, vzhľadom na to, že Európsky podporný úrad pre azyl ponesie zodpovednosť za určité úlohy, ktoré sú v súčasnosti financované z EFU, sa zdá byť potrebné presunúť časť rozpočtových prostriedkov pridelených EFU v prospech úradu, aby sa tak primeraným spôsobom zabezpečilo financovanie praktickej spolupráce v oblasti azylu.-  Súlad s ostatnými politikami a cieľmi ÚnieTento návrh je v úplnom súlade s rámcom akčného plánu v oblasti azylu, ktorý Komisia prijala v júni 2008, keďže sa na jednej strane zameriava na posilnenie právnych predpisov v oblasti azylu s cieľom dosiahnuť zavedenie spoločného európskeho azylového systému, ktorý bude pre žiadateľov o medzinárodnú ochranu efektívny a spravodlivý, a na druhej strane je jeho cieľom podpora tohto legislatívneho úsilia posilnením praktickej spolupráce medzi členskými štátmi v oblasti azylu. Je neoddeliteľnou súčasťou postupu vedúcemu k zriadeniu budúceho Európskeho podporného úradu pre azyl.-  Právne prvky návrhu-  Zhrnutie navrhovaných opatreníV záujme zjednodušenia využívania rozpočtových prostriedkov Spoločenstva a so zreteľom na lepšie rozdelenie a sústredenie prostriedkov medzi EFU a budúcim Európskym podporným úradom pre azyl je cieľom navrhovaných opatrení zmena a doplnenie rozhodnutia, ktorým sa zriaďuje Európsky fond pre utečencov na obdobie rokov 2008 až 2013.Cieľom návrhu zmeny a doplnenia rozhodnutia o EFU je v prvom rade obmedziť rozsah pôsobnosti Spoločenstva stanovený v článku 4 rozhodnutia o EFU s cieľom zohľadniť presun dvoch úloh, ktoré budú odteraz plne zverené úradu, t. j. tých, ktoré sú ustanovené v článku 4 ods. 2 písm. a) týkajúcich sa rozširovania spolupráce v rámci Spoločenstva pri vykonávaní právnych predpisov Spoločenstva a osvedčených postupov vrátane tlmočníckych a prekladateľských služieb, ktoré podporujú takúto spoluprácu, a v článku 4 ods. 2 písm. f) týkajúcich sa podpory vývoja a uplatňovania spoločných štatistických nástrojov, metód a ukazovateľov na hodnotenie rozvoja politiky v oblasti azylu zo strany členských štátov.Po druhé, s cieľom zohľadniť toto obmedzenie rozsahu pôsobnosti bude maximálna výška financovania činností Spoločenstva stanovená v článku 4 ods. 1 rozhodnutia o EFU znížená z 10 % dostupných rozpočtových prostriedkov fondu na 4 %.Okrem toho sa navrhuje, aby sa finančné prostriedky na vykonávania rozhodnutia o EFU znížili s cieľom sprístupniť ich na účely financovania prevádzky úradu. Suma uvedená v článku 12 ods. 1 rozhodnutia o EFU vo výške 628 miliónov EUR sa tak zníži na 614 miliónov EUR (v tejto novej sume sa zohľadňuje zvýšenie o 10 miliónov EUR, ktoré rozpočtový orgán schválil v rozpočte na rok 2009 a zníženie o 24 miliónov EUR odzrkadľujúce obmedzenie rozsahu pôsobnosti Spoločenstva).Návrh zmeny a doplnenia rozhodnutia o EFU nemení všeobecné ciele EFU.-  Právny základNávrh sa zakladá na článku 63 bode 2 písm. b) Zmluvy o založení Európskeho spoločenstva, právneho základu predpisu, ktorý sa mení a dopĺňa.-  Zásada subsidiarityPožiadavka rovnováhy medzi snahami vynakladanými členskými štátmi v rámci zavádzania spoločného európskeho azylového systému si vyžaduje zaistiť finančné prostriedky, ktoré sa použijú na zmiernenie situácie najviac zasiahnutých členských štátov a rozvíjanie kapacít členských štátov, ktorých infraštruktúry a služby v oblasti azylu nie sú dostačujúce a predpokladajú zdieľanie zodpovednosti na úrovni Európskej únie, ktoré nemôžu členské štáty zabezpečiť samostatne. Táto zásada sa uznala pri schvaľovaní rozhodnutia 573/2007/ES. Tento akt predstavuje jednoduchú zmenu a doplnenie základného právneho aktu ustanoveného rozhodnutím č. 573/2007/ES o zriadení EFU. V tomto smere sa na tento návrh zmeny a doplnenia uplatňujú tie isté zásady.2009/0026 (COD)NávrhROZHODNUTIE EURÓPSKEHO PARLAMENTU A RADYktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovaniaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 63 ods. 2 písm. b),so zreteľom na návrh Komisie[2],so zreteľom na stanovisko Európskeho hospodárskeho a sociálneho výboru[3],so zreteľom na stanovisko Výboru regiónov[4],konajúc v súlade s postupom stanoveným v článku 251 zmluvy[5]keďže:(1) Cieľom politiky Spoločenstva týkajúcej sa spoločného európskeho azylového systému, v zmysle ustanovení Haagskeho programu, je zavedenie spoločného azylového priestoru prostredníctvom účinného harmonizovaného postupu v súlade s hodnotami a humanitárnou tradíciou Európske únie.(2) Vďaka zavedeniu spoločných minimálnych noriem došlo v posledných rokoch na ceste k zavedeniu spoločného európskeho azylového systému k významnému pokroku. Napriek tomu však medzi členskými štátmi pretrvávajú veľké rozdiely v poskytovaní medzinárodnej ochrany a v jej formách.(3) Vo svojom akčnom pláne v oblasti azylu[6] schválenom v júni 2008 Komisia oznámila úmysel na jednej strane pracovať na rozvoji spoločného európskeho azylového systému prostredníctvom návrhu revízie existujúcich legislatívnych nástrojov na účely väčšej harmonizácie platných noriem a na druhej strane posilniť podporu praktickej spolupráce medzi členskými štátmi, predovšetkým prostredníctvom legislatívneho návrhu, ktorého cieľom je zriadenie Európskeho podporného úradu pre azyl, na účely zvýšenia koordinácie prevádzkovej spolupráce medzi členskými štátmi, aby sa dosiahlo účinné uplatňovanie spoločných pravidiel.(4) V Európskom pakte o prisťahovalectve a azyle, prijatom v septembri 2008, Európska rada pripomenula, že podľa Ženevského dohovoru má každý prenasledovaný cudzinec právo získať pomoc a ochranu na území Európskej únie. Zároveň sa výslovne dohodla na zriadení Európskeho podporného úradu pre azyl v roku 2009.(5) V európskom legislatívnom rámci je cieľom praktickej spolupráce v oblasti azylu zvýšenie súladu rozhodovacích postupov členských štátov v tejto oblasti. V posledných rokoch sa podniklo viacero opatrení týkajúcich sa praktickej spolupráce, predovšetkým schválenie spoločného prístupu k informáciám o krajine pôvodu a zriadenie spoločného európskeho vzdelávacieho programu v oblasti azylu.(6) S cieľom pokračovať v posilňovaní a rozvíjaní týchto opatrení je nevyhnutné zriadiť osobitný orgán v podobe Európskeho podporného úradu pre azyl, ktorého úlohou bude tieto opatrenia podporovať a koordinovať („úrad“).(7) V záujme zjednodušovania týchto činností na podporu praktickej spolupráce v oblasti azylu a vzhľadom na skutočnosť, že by úrad mal niesť zodpovednosť za určité úlohy, ktoré sú v súčasnosti financované z Európskeho fondu pre utečencov, je vhodné zrušiť určité činnosti Spoločenstva uvedené v článku 4 ods. 2 rozhodnutia Európskeho parlamentu a Rady č. 573/2007/ES z 23. mája 2007, ktorým sa zriaďuje Európsky fond pre utečencov na obdobie rokov 2008 až 2013 ako súčasť všeobecného programu Solidarita a riadenie migračných tokov a ktorým sa zrušuje rozhodnutie Rady 2004/904/ES[7], aby sa tak primeraným spôsobom zabezpečila praktická spolupráca v oblasti azylu.(8) S ohľadom na toto obmedzenie rozsahu pôsobnosti by sa mala maximálna výška financovania činností Spoločenstva, stanovená v článku 4 ods. 1 rozhodnutia č. 573/2007/ES, znížiť z 10 % na 4 ´% dostupných rozpočtových prostriedkov fondu.(9) S cieľom sprístupniť finančné prostriedky na účely financovania prevádzky úradu je vhodné znížiť ich výšku uvedenú v článku 12 ods. 1 rozhodnutia č. 573/2007/ES pridelenú na vykonávanie uvedeného rozhodnutia,PRIJALI TOTO ROZHODNUTIE:Článok 1Rozhodnutie č. 573/2007/ES sa mení a dopĺňa takto:1) Článok 4 sa mení a dopĺňa takto:a) odsek 1 sa nahrádza týmto textom:„1. Na podnet Komisie sa môže až 4 % dostupných prostriedkov fondu využiť na financovanie nadnárodných akcií alebo akcií v záujme Spoločenstva ako celku („akcie Spoločenstva“) v oblasti azylovej politiky a opatrení uplatniteľných na cieľové skupiny uvedené v článku 6.“b) v odseku 2 sa body a) a f) zrušujú.2) V článku 12 sa odsek 1 nahrádza týmto textom:„1. Finančné krytie na vykonávanie tohto rozhodnutia od 1. januára 2008 do 31. decembra 2013 je 614 miliónov EUR.“Článok 2Toto rozhodnutie je určené členským štátom.V Bruseli […]Za Európsky parlament Za Radupredseda predseda […] […]  LEGISLATÍVNY FINANČNÝ VÝKAZ1. NÁZOV NÁVRHU:Návrh rozhodnutia Európskeho parlamentu a Rady, ktorým sa mení a dopĺňa rozhodnutie č. 573/2007/ES, ktorým sa zriaďuje Európsky fond pre utečencov na obdobie rokov 2008 až 2013, pokiaľ ide o zrušenie financovania určitých činností Spoločenstva a zmenu maximálnej výšky ich financovania2. RÁMEC ABM/ABBPríslušná oblasť politiky: priestor slobody, bezpečnosti a spravodlivosti (hlava 18)Súvisiace činnosti: migračné toky, spoločná imigračná a azylová politika (kapitola 18.03)3. ROZPOČTOVÉ POLOŽKY3.1. Rozpočtové položky [prevádzkové položky a súvisiace položky technickej a administratívnej pomoci (predtým položky BA)] vrátane ich názvov:Finančný rámec 2007 – 2013: výdavková kapitola 3 APodkapitola 18.03 Migračné toky, spoločná imigračná a azylová politikaČlánok 18 03 03: Európsky fond pre utečencov3.2. Trvanie akcie a finančného vplyvu:2010 − 20133.3. Rozpočtové charakteristiky:Rozpočtová položka | Druh výdavkov | Nové | Príspevok EZVO | Výdavková kapitola vo finančnom výhľade |Európsky fond pre utečencov | Nepovinné | DRP[8] | NIE | NIE | NIE | č. 3a |4. ZHRNUTIE ZDROJOV4.1. Finančné zdroje (v bežných cenách)4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)Oddiel č. | 2007 − 2009 | 2010 | 2011 | 2012 | 2013 | 2014 -… | Spolu |Druh výdavkov |Viazané rozpočtové prostriedky (VRP) | Európsky fond pre utečencov | a | 82,250 | 93,530 | 93,530 | 112,330 | 381,640 |Núdzové opatrenia | a | 9,800 | 9,800 | 9,800 | 9,800 | 39,200 |Platobné rozpočtové prostriedky (PRP) | Európsky fond pre utečencov | b | 56,479 | 79,121 | 68,479 | 89,121 | 293,200 |Núdzové opatrenia | b | 9,800 | 9,800 | 9,800 | 9,800 | 39,200 |Technická a administratívna pomoc | Európsky fond pre utečencov | c | 0,500 | 0,500 | 0,500 | 0,500 | 2,000 |Technická a administratívna pomoc | Núdzové opatrenia | c | 0,200 | 0,200 | 0,200 | 0,200 | 0,800 |Viazané rozpočtové prostriedky (VRP) | a+c | 92,750 | 104,030 | 104,030 | 122,830 | 423,640 |Platobné rozpočtové prostriedky (PRP) | b+c | 66,979 | 89,621 | 78,979 | 99,621 | 335,200 |Ľudské zdroje a súvisiace výdavky (NRP) | 8.2.5 | d | 12,680 | 14,030 | 15,120 | 15,380 | 57,21 |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6 | e | 0,761 | 0,776 | 0,792 | 0,808 | 3,137 |VRP vrátane nákladov na ľudské zdroje spolu | a+c+d+e | 106,191 | 118,836 | 119,942 | 139,018 | 483,987 |PRP vrátane nákladov na ľudské zdroje spolu | b+c+d+e | 80,420 | 104,427 | 94,891 | 115,809 | 395,547 |Údaje o spolufinancovaníAk návrh predpokladá spolufinancovanie zo strany členských štátov alebo iných subjektov (uveďte ktorých), odhadovanú výšku spolufinancovania je potrebné uviesť v nasledujúcej tabuľke (ak sa predpokladá spolufinancovanie zo strany viacerých subjektov, pridajte ďalšie riadky).v mil. EUR (zaokrúhlené na 3 desatinné miesta)Subjekt podieľajúci sa na spolufinancovaní | Rok n | n+1 | n+2 | n+3 | n+4 | n+5 a nasl. | Spolu |…………………… | f |VRP vrátane spolufinancovania spolu | a+c+d+e+f |4.1.2. Zlučiteľnosť s finančným plánovanímX Návrh je zlučiteľný s budúcim finančným plánovaním v rokoch 2007 − 2013.( Návrh si vyžaduje zmenu v plánovaní príslušnej výdavkovej kapitoly vo finančnom výhľade.( Návrh si môže vyžadovať uplatnenie ustanovení medziinštitucionálnej dohody[9] (týkajúcich sa nástroja flexibility alebo revízie finančného výhľadu).4.1.3. Finančný vplyv na príjmyx Návrh nemá finančný vplyv na príjmy.x( Návrh má finančný vplyv na príjmy, a to s týmto účinkom:NB: Všetky podrobnosti a pripomienky týkajúce sa spôsobu výpočtu vplyvu na príjmy je potrebné uviesť v samostatnej prílohe.v mil. EUR (zaokrúhlené na 1 desatinné miesto)Pred akciou [Rok n-1] | Stav po akcii |Počet ľudských zdrojov spolu | 104 | 115 | 124 | 126 |5. CHARAKTERISTIKY A CIELE5.1. Potreby, ktoré sa majú uspokojiť v krátkodobom alebo dlhodobom horizonteVzhľadom na zriadenie Európskeho podporného úradu pre azyl, ktorý v rámci svojho mandátu prevezme určité činnosti doteraz financované z Európskeho fondu pre utečencov, je cieľom tohto návrhu upraviť opis činností tohto fondu a sumu pridelenú na tento účel.5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergiaEurópsky fond pre utečencov (EFU) bol na základe článku 63 bodu 2 písm. b) Zmluvy o ES zriadený rozhodnutím Európskeho parlamentu a Rady č. 573/2007/ES z 23. mája 2007, ktorým sa zriaďuje Európsky fond pre utečencov na obdobie rokov 2008 až 2013 ako súčasť všeobecného programu Solidarita a riadenie migračných tokov a ktorým sa zrušuje rozhodnutie Rady 2004/904/ES[10].Návrh nariadenia, ktoré sa týka zriadenia Európskeho podporného úradu pre azyl, ako aj tento návrh zmeny a doplnenia rozhodnutia, ktorým sa zriaďuje EFU, sú súčasťou snahy EÚ o vytvorenie komplexnej politiky v oblasti azylu. Ich cieľom je reagovať na žiadosti Rady a Európskej rady, ktoré požadujú zriadenie podporného orgánu v oblasti azylu, a sú súčasťou rámca činností, ktoré Komisia oznámila v júni 2008 vo svojom akčnom pláne v oblasti azylu.Komisia navrhuje zriadenie Európskeho podporného úradu pre azyl, ktorý nadobudne inštitucionálnu podobu regulačnej agentúry a ktorý ponesie zodpovednosť za zjednodušovanie a posilňovanie praktickej spolupráce medzi členskými štátmi v oblasti azylu a prispeje k podpore zavedenia spoločného azylového systému.Úrad nadobudne inštitucionálnu podobu regulačnej agentúry, čo znamená, že bude orgánom zriadeným Spoločenstvom v zmysle článku 185 nariadenia o rozpočtových pravidlách. Jeho financovanie bude vo veľkej miere plynúť z rozpočtovej položky zapísanej v rozpočte Európskych spoločenstiev. S cieľom prispieť k financovaniu prevádzky úradu a v záujme racionalizácie výdavkov, vzhľadom na to, že Európsky podporný úrad pre azyl ponesie zodpovednosť za určité úlohy, ktoré sú v súčasnosti financované z EFU, je potrebné znížiť rozpočtové prostriedky, ktoré sú pridelené Európskemu fondu pre utečencov, ako aj aktuálnu maximálnu výšku z 10 % na 4 % celkových dostupných prostriedkov fondu pridelených na financovanie činností Spoločenstva.5.3. Ciele, očakávané výsledky a súvisiace ukazovatele návrhu v kontexte rámca ABMV záujme lepšieho rozdelenia a sústredenia rozpočtových prostriedkov medzi Európsky fond pre utečencov a budúci Európsky podporný úrad pre azyl je cieľom navrhovaných opatrení zmena a doplnenie rozhodnutia o zriadení Európskeho fondu pre utečencov na obdobie rokov 2008 až 2013.Pridelené prostriedky EFU v rámci činností Spoločenstva, ktoré v súčasnosti dosahujú výšku 10 %, sa počnúc rokom 2010 znížia na 4 % ročne. Zvyšné rozpočtové prostriedky sa sprístupnia v kapitole 3A finančného rámca a budú tak môcť byť pridelené v rámci ročného rozpočtového postupu budúcemu úradu na účely jeho financovania.Návrh zmeny a doplnenia rozhodnutia o EFU nemení všeobecné ciele EFU.5.4. Spôsob implementácie (orientačný)Uveďte vybraný spôsob implementácie akcie.X Centralizované hospodárenieX priamo na úrovni Komisieٱ nepriamo delegovaním právomocí na:ٱ výkonné agentúrysubjekty zriadené Spoločenstvami podľa článku 185 nariadenia o rozpočtových pravidláchٱ národné verejné subjekty/subjekty poverené poskytovaním služieb vo verejnom záujme.X Zdieľané alebo decentralizované hospodárenieX s členskými štátmiX s tretími krajinami6. MONITOROVANIE A HODNOTENIE6.1. Systém monitorovaniaNeuvádza sa.6.2. Hodnotenie7. Opatrenia proti podvodomČinnosti priamo a centralizovane riadené Komisiou (činnosti Spoločenstva, výdavky na technickú podporu) sa budú vykonávať v súlade s platnými pravidlami, tak ako sú vymedzené v nariadení o rozpočtových pravidlách a jeho vykonávacích predpisoch. Pri príprave zmlúv a grantových dohôd sa použijú vzorové dokumenty odporúčané Komisiou, pričom sa v nich ustanoví monitorovanie Komisiou a Dvorom audítorov Európskych spoločenstiev.Všeobecné pravidlá o administratívnom a finančnom riadení činností v členských štátoch budú zahŕňať osobitné ustanovenia o riadení a kontrole projektov zodpovednými orgánmi a ustanovenia o kontrolách ex post zo strany Komisie a Dvora audítorov Európskych spoločenstiev.8. PODROBNÉ ÚDAJE O ZDROJOCH8.1. Ciele návrhu z hľadiska ich finančných nákladov (viazané rozpočtové prostriedky v mil. EUR)(Uveďte názvy cieľov, akcií a výstupov) | Druh výstupu | Priemerné náklady | 2010 | 2011 | 2012 | 2013 | Spolu |2010 | 2011 | 2012 | 2013 |Úradníci alebo dočasní zamestnanci[11] (XX 01 01) | A*/AD | 32 | 35 | 37 | 37,5 |B*, C*/ AST | 58 | 64 | 70 | 70,5 |Zamestnanci financovaní[12] podľa článku XX 01 02 | 14 | 16 | 17 | 18 |Iní zamestnanci financovaní podľa článku XX 01 04/05 |SPOLU | 104 | 115 | 124 | 126 |8.2.2. Opis úloh vyplývajúcich z akcieNázov | Opis | Počet |Riadenie |Riadenie | 4 |Vymedzenie politiky a plánovanie |Tvorba politiky | Vymedzenie stratégie, právneho základu | 4 |Vymedzenie programu | Vytvorenie ročného pracovného programu (t. j. rozhodnutie o financovaní) a konzultácia medzi útvarmi. | 1 |Prepojenie s príslušnými programami a činnosťami ES | Koordinácia medzi útvarmi s cieľom zabezpečiť komplementaritu/synergiu s ostatnými politikami | 2 |Prepojenie s ostatnými inštitúciami a členskými štátmi | Prepojenie s Radou/EP zabezpečujúce primerané predkladanie správ, prenos informácií, otázok a žiadostí o brífing | 2 |Informácie a komunikácia | 1. Informačné a propagačné činnosti 2. internetový portál EUROPA | 2 |Prepojenie výboru, predsedníctva a sekretariátu | 1 |Rozpočet | ročná politická stratégia (APS), predbežný návrh rozpočtu (PDB), výročná správa o činnosti (AAR), plán vykonávania rozpočtu (BIP), nevyrovnané záväzky (RAL) – príprava – monitorovanie – predkladanie správ | 1,5 |Program: Prijímanie, výber a udelenie projektov, finančných a právnych záväzkov |Príprava výziev na podávanie návrhov | 2 |Prijímanie a hodnotenie návrhov/viacročné a ročné programy | (zahŕňa aj zamestnancov uvedených v článkoch 12, 13, 14 a 15) | 10 |Rozhodnutie o udelení projektu | 0,5 |Finančný záväzok | Príprava, správa a ukončenie všetkých finančných záväzkov + následných zmien a doplnení | 2 |Právny záväzok | Príprava, podpis a ukončenie všetkých právnych záväzkov + následných zmien a doplnení | 4 |Program: Monitorovanie projektov |Platby - začatie | Príprava a spracovanie všetkých platieb predfinancovania, strednodobých a konečných platieb (vrátane overenia podporných dokumentov) | 5 |Monitorovanie projektov | Prijatie a posúdenie správ, žiadosti o informácie, návrhy návštev | 20 |Trhy, kontrola a audit |Overenie ex-ante transakcií, zavedenie noriem kontroly | Zavedenie vhodných noriem kontroly | 3 |Systém auditu | Zavedenie a monitorovanie systému auditu členských štátov (zdieľané riadenie) | 10 |Finančný audit | Audit ex-post výdavkov/implementácie | 8 |Vnútorný audit | Overenie súladu s normami vnútornej kontroly (ICS) | 3 |Postupy verejného obstarávania | Návrh, postupy a autorizácia postupov verejného obstarávania pre projekty a technickú pomoc (hodnotenie, štúdie, atď.) vrátane výboru (JPC) a servisnej linky pre verejné obstarávanie | 8 |Správy | Správa povoľujúceho úradníka, výročná správa o činnosti (RAA), vzťahy s Dvorom audítorov, ... | 2 |Podporné služby |Triedenie a archivácia | Databáza, triedenie v digitálnej aj papierovej forme | 3 |Hodnotenie programu | Ex-ante – strednodobé – konečné | 3 |Podpora v oblasti informačných technológií | Vývoj osobitných nástrojov informačných technológií týkajúcich sa monitorovania a implementácie | 4 |Režijné náklady |Administratíva (režijné náklady) | centrálny informačný systém, preklady, riadenie ľudských zdrojov, logistika, ... | 21 |126 |8.2.3. Pôvod ľudských zdrojov (štatutárny)(V prípade viacerých zdrojov uveďte počet pracovných miest pre každý zdroj.)X( Pracovné miesta pridelené v súčasnosti na riadenie programu, ktoré sa majú nahradiť alebo predĺžiť.( Pracovné miesta predbežne pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok n.( Pracovné miesta požadované v ďalšom postupe RPS/PNR.( Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia).( Pracovné miesta požadované na rok n, ale neplánované v rámci RPS/PNR daného roku.Potreby ľudských a administratívnych zdrojov sa pokryjú z dotácie, ktorú bude možné prideliť riadiacemu generálnemu riaditeľstvu v rámci ročného postupu prideľovania prostriedkov v súlade s platnými rozpočtovými obmedzeniami.8.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)v mil. EUR (zaokrúhlené na 3 desatinné miesta)Rozpočtová položka | 2010 | 2011 | 2012 | 2013 | SPOLU |Európsky fond pre utečencov |1 Technická a administratívna pomoc (vrátane súvisiacich nákladov na zamestnancov) |Iná technická a administratívna pomoc |Štatistické údaje týkajúce sa azylu, výmena informácií, tematické stretnutia, návrhy webových stránok, počítačové administratívne a finančné riadenie vrátane vývoja a údržby počítačových riadiacich systémov | 0,250 | 0,250 | 0,250 | 0,250 | 1,000 |Štúdie (vrátane hodnotenia) | 0,200 | 0,200 | 0,150 | 0,100 | 0,650 |Stretnutia odborníkov | 0,050 | 0,050 | 0,050 | 0,050 | 0,200 |Publikácie a informácie | 0,000 | 0,000 | 0,050 | 0,100 | 0,150 |Spolu | 0,500 | 0,500 | 0,500 | 0,500 | 2,000 |Núdzové opatrenia |1 Technická a administratívna pomoc (vrátane súvisiacich nákladov na zamestnancov) |Iná technická a administratívna pomoc |Štatistické údaje týkajúce sa azylu, výmena informácií, tematické stretnutia, návrhy webových stránok, počítačové administratívne a finančné riadenie vrátane vývoja a údržby počítačových riadiacich systémov | 0,110 | 0,110 | 0,110 | 0,110 | 0,440 |Štúdie (vrátane hodnotenia) | 0,080 | 0,080 | 0,080 | 0,080 | 0,320 |Stretnutia odborníkov |Publikácie a informácie | 0,010 | 0,010 | 0,010 | 0,010 | 0,040 |Spolu | 0,200 | 0,200 | 0,200 | 0,200 | 0,800 |8.2.5. Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | 2010 | 2011 | 2012 | 2013 | Spolu |Úradníci a dočasní zamestnanci (XX 01 01) | 10,98 | 12,08 | 13,05 | 13,18 | 49,29 |Zamestnanci financovaní podľa článku XX 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) | 1,70 | 1,95 | 2,07 | 2,20 | 7,92 |Náklady na ľudské zdroje a súvisiace náklady (NEZAHRNUTÉ v referenčnej sume) spolu | 12,680 | 14,030 | 15,120 | 15,380 | 57,210 |Výpočet – Úradníci a dočasní zamestnanciV prípade potreby pozri bod 8.2.1.Suma na každého pracovníka na plný pracovný čas sa odhaduje na 122 000 EUR.Výpočet – Zamestnanci financovaní podľa článku XX 01 02V prípade potreby pozri bod 8.2.1.Suma na každého pracovníka na plný pracovný čas sa odhaduje na 122 000 EUR.8.2.6 Ostatné administratívne výdavky nezahrnuté v referenčnej sume v mil. EUR (zaokrúhlené na 3 desatinné miesta) |2010 | 2011 | 2012 | 2013 | SPOLU |XX 01 02 11 01 – Služobné cesty | 0,243 | 0,248 | 0,253 | 0,258 | 1,002 |XX 01 02 11 02 – Zasadnutia a konferencie |XX 01 02 11 03 – Výbory | 0,518 | 0,528 | 0,539 | 0,550 | 2,135 |XX 01 02 11 04 – Štúdie a konzultácie |XX 01 02 11 05 – Informačné systémy |2. Ostatné výdavky na riadenie (XX 01 02 11) spolu | 0,761 | 0,776 | 0,792 | 0,808 | 3,137 |3. Ostatné výdavky administratívnej povahy (spresnite uvedením odkazu na rozpočtovú položku) |Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | 11,993 | 13,197 | 14,184 | 14,416 | 68,015 |[pic][pic][pic][1] Ú. v. EÚ L 144, 6.6.2007, s. 1−21.[2] Ú. v. EÚ C [...], [...], s. [...].[3] Ú. v. EÚ C [...], [...], s. [...].[4] Ú. v. EÚ C [...], [...], s. [...].[5] Stanovisko Európskeho parlamentu z […] a rozhodnutie Rady z […].[6] KOM(2008)360 v konečnom znení[7] Ú. v. EÚ L 144, 6.6.2007, s. 1.[8] Diferencované rozpočtové prostriedky (ďalej len „DRP“).[9] Pozri body 19 a 24 medziinštitucionálnej dohody.[10] Ú. v. EÚ L 144, 6.6.2007, s. 1-21.[11] Náklady, ktoré NIE sú zahrnuté v referenčnej sume.[12] Náklady, ktoré NIE sú zahrnuté v referenčnej sume.


Návrh rozhodnutia Rady ktorým sa Nemecko oprávňuje na uzavretie dohody so Švajčiarskom, ktorá obsahuje výnimky z uplatňovania článkov 2 a 3 šiestej smernice Rady 77/388/EHS o zosúladení právnych predpisov členských štátov, týkajúcich sa daní z obratu


               EURÓPSKA KOMISIA
            V Bruseli7. 6. 2016
            COM(2016) 368 final
            2016/0169(NLE)
            Návrh
            ROZHODNUTIE RADY,
            ktorým sa niektoré členské štáty oprávňujú prijať v záujme Európskej únie pristúpenie Kazachstanu k Haagskemu dohovoru z roku 1980 o občianskoprávnych aspektoch medzinárodných únosov detí

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Cieľom Haagskeho dohovoru z 25. októbra 1980 o občianskoprávnych aspektoch medzinárodných únosov detí (ďalej len „dohovor z roku 1980“), ktorý doteraz ratifikovalo 93 krajín vrátane všetkých členských štátov EÚ, je obnoviť pôvodný stav bezodkladným vrátením neoprávnene premiestnených alebo zadržiavaných detí prostredníctvom systému spolupráce medzi ústrednými orgánmi určenými zmluvnými stranami.

                  Keďže predchádzanie únosom detí je podstatnou súčasťou politiky EÚ zameranej na podporu práv dieťaťa, Európska únia aktívne pôsobí na medzinárodnej úrovni s cieľom zlepšiť uplatňovanie dohovoru z roku 1980 a nabáda tretie krajiny, aby k nemu pristúpili.

                  Kazachstan uložil dokument o pristúpení k dohovoru z roku 1980 dňa 3. júna 2013. Dohovor nadobudol v Kazachstane platnosť 1. septembra 2013.

                  Podľa článku 38 ods. 4 dohovoru z roku 1980 sa dohovor uplatňuje medzi pristupujúcou krajinou a zmluvnými štátmi, ktoré vyhlásia, že pristúpenie prijali.

                  Keďže problematika medzinárodných únosov detí patrí do výlučnej vonkajšej právomoci Európskej únie, rozhodnutie o prípadnom prijatí pristúpenia Kazachstanu sa musí prijať formou rozhodnutia Rady na úrovni EÚ. Členské štáty by preto mali v záujme Európskej únie urobiť vyhlásenie o prijatí pristúpenia Kazachstanu.

                  Skutočnosť, že EÚ má výlučnú právomoc vo veci prijatia pristúpenia tretej krajiny k dohovoru z roku 1980, potvrdil Súdny dvor Európskej únie, ktorý rozhodoval na základe iniciatívy Komisie.

                  Súdny dvor Európskej únie vo svojom stanovisku 1/13 zo 14. októbra 2014 potvrdil, že prijatie pristúpenia tretieho štátu k Haagskemu dohovoru z roku 1980 o občianskoprávnych aspektoch medzinárodných únosov detí patrí do výlučnej právomoci Únie.

                  Súdny dvor trval na potrebe jednotnosti na úrovni EÚ, aby sa zabránilo premenlivej geometrii (géométrie variable) medzi členskými štátmi. Cieľom tohto rozhodnutia je, aby dohovor z roku 1980 nadobudol platnosť medzi Kazachstanom a všetkými členskými štátmi EÚ.

               •Súlad s existujúcimi ustanoveniami politík v oblasti tejto politiky

                  Pokiaľ ide o únosy detí rodičmi, Haagsky dohovor z roku 1980 je medzinárodným ekvivalentom nariadenia Rady (ES) č. 2201/2003 (známeho ako nariadenie Brusel IIa), ktoré predstavuje základný kameň justičnej spolupráce EÚ v manželských veciach a vo veciach rodičovských povinností
                     1
                  .

                  Jedným z hlavných cieľov nariadenia je zabrániť únosom detí medzi členskými štátmi stanovením postupov na zabezpečenie bezodkladného návratu dieťaťa do členského štátu, v ktorom má dieťa obvyklý pobyt. Nariadenie Brusel IIa na tento účel zahŕňa vo svojom článku 11 postup stanovený v Haagskom dohovore z roku 1980 a dopĺňa ho o objasnenie niektorých jeho aspektov, najmä pokiaľ ide o vypočutie maloletého dieťaťa, časovú lehotu na vydanie rozhodnutia po podaní žiadosti o návrat a dôvodov pre nenavrátenie dieťaťa. Zavádzajú sa v ňom aj ustanovenia, ktorými sa upravujú protichodné príkazy o vrátení alebo nevrátení dieťaťa vydané v rôznych členských štátoch.

                  Európska únia na medzinárodnej úrovni podporuje pristúpenie tretích krajín k dohovoru z roku 1980, aby sa jej členské štáty mohli spoliehať na spoločný právny rámec na riešenie prípadov medzinárodných únosov detí.

                  Komisia 21. decembra 2011 prijala 8 návrhov rozhodnutí Rady s cieľom prijať pristúpenie ôsmich tretích krajín (Maroka, Singapuru, Ruskej federácie, Albánska, Andorry, Seychel, Gabonu a Arménska) k Haagskemu dohovoru z roku 1980 o medzinárodných únosoch detí
                     2
                  .

                  Rada Európskej únie v období od júna do decembra 2015 prijala sedem rozhodnutí založených na uvedených návrhoch
                     3
                  .

                  Týmto návrhom sa berie do úvahy tretia krajina (Kazachstan), ktorá pristúpila k dohovoru z roku 1980 po prijatí návrhov z roku 2011.

               •Súlad s ostatnými politikami Únie

                  Okrem všeobecného cieľa zameraného na rozvoj justičnej spolupráce v občianskych veciach, ktoré majú cezhraničné dôsledky, podľa článku 81 ZFEÚ, je tento návrh spojený s cieľom ochrany práv dieťaťa zakotveným v článku 3 Zmluvy o Európskej únii. Systém Haagskeho dohovoru z roku 1980 má za cieľ chrániť dieťa pred škodlivými vplyvmi únosu jedným z rodičov a zabezpečiť, aby dieťa mohlo udržiavať styk s oboma rodičmi, napríklad zabezpečením účinného výkonu práva styku.

                  Návrh je takisto v súlade s podporou používania mediácie pri riešení cezhraničných rodinných sporov. Smernica o určitých aspektoch mediácie v občianskych a obchodných veciach
                     4
                   sa okrem iného uplatňuje na rodinné právo v rámci spoločného európskeho justičného priestoru. Haagsky dohovor z roku 1980 tiež podporuje zmierlivé riešenie rodinných sporov. Jedna z príručiek osvedčených postupov podľa Haagskeho dohovoru z roku 1980, ktoré uverejnila Haagska konferencia medzinárodného práva súkromného, je venovaná používaniu mediácie pri riešení medzinárodných rodinných sporov týkajúcich sa detí, ktoré patria do rozsahu pôsobnosti dohovoru. Na podnet Európskej komisie bola táto príručka preložená okrem anglického a francúzskeho jazyka do všetkých jazykov EÚ, ako aj do arabského jazyka s cieľom podporiť dialóg so štátmi, ktoré ešte neratifikovali dohovor, a pomôcť hľadať konkrétne spôsoby riešenia problémov spôsobených medzinárodnými únosmi detí vo vzťahoch s krajinami, ktoré dohovor neratifikovali
                     5
                  .

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Vzhľadom na skutočnosť, že rozhodnutie sa týka medzinárodnej dohody, uplatniteľným právnym základom je článok 218 Zmluvy o fungovaní Európskej únie spolu s článkom 81 ods. 3. Rada sa uznáša jednomyseľne po konzultácii s Európskym parlamentom.

                  Spojené kráľovstvo a Írsko sú viazané nariadením (ES) č. 2201/2003, a preto sa zúčastňujú na prijatí a uplatňovaní tohto rozhodnutia.

                  V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

                  •
                        Subsidiarita

                  Táto iniciatíva patrí do výlučnej právomoci EÚ podľa článku 3 ods. 2 ZFEÚ, ako sa to potvrdzuje v stanovisku 1/13 Súdneho dvora Európskej únie. Zásada subsidiarity sa preto neuplatňuje.

               •Proporcionalita

                  Tento návrh je vypracovaný v súlade s už prijatým rozhodnutím Rady týkajúcim sa tej istej témy a nepresahuje rámec toho, čo je potrebné na dosiahnutie cieľa súdržnej činnosti EÚ v oblasti medzinárodných únosov detí tým, že sa zabezpečí, aby všetky členské štáty EÚ v danej lehote prijali pristúpenie Kazachstanu k Haagskemu dohovoru z roku 1980.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

                  Na to, aby EÚ mohla prijať informované rozhodnutie o tom, či prijať alebo neprijať pristúpenie danej tretej krajiny k dohovoru z roku 1980, je potrebné vykonať príslušné prípravné práce.

                  Počas stretnutia expertov z 20. januára 2015 sa Komisia a členské štáty EÚ dohodli na súbore kritérií na posudzovanie situácie tretej krajiny, ktorá pristúpila k dohovoru. Z uskutočnených konzultácií s členskými štátmi a z diskusií vedených na stretnutí expertov 15. januára 2016 vyplynulo, že v tejto fáze neexistujú námietky voči prijatiu pristúpenia Kazachstanu k dohovoru z roku 1980 zo strany členských štátov.

               •Získavanie a využívanie expertízy

                  Príslušné informácie týkajúce sa úrovne vykonávania dohovoru v Kazachstane sa zhromažďovali pomocou niekoľkých zdrojov. Informácie zhromažďovala predovšetkým delegácia EÚ v Kazachstane, najmä so zreteľom na schvaľovanie vykonávacích právnych predpisov, fungovanie ústredného orgánu, vykonávanie v prípadoch únosov detí a možnosti na prístup k právnej pomoci pre cudzincov. Výsledky zisťovania boli uspokojivé, a hoci existujú určité obavy týkajúce sa ťažkostí určovania polohy dieťaťa na takom rozsiahlom území, nie sú také vážne, aby bránili prijatiu pristúpenia Kazachstanu.

                  Členské štáty tiež zhromaždili informácie o situácii v Kazachstane a o výsledkoch sa diskutovalo na stretnutí expertov 15. januára 2016.

                  Ďalšie informácie pochádzali zo stáleho byra Haagskej konferencie medzinárodného práva súkromného. Kazachstan pri vykonávaní dohovoru z roku 1980 úzko spolupracuje s organizáciou UNICEF. Boli vypracované usmernenia o vykonávaní dohovoru. Pod záštitou organizácie UNICEF bola naplánovaná výmena poznatkov medzi kazašskými orgánmi/sudcami a sudcami z iných zmluvných štátov dohovoru z roku 1980 s cieľom prerokovať úlohu sudcov pri vykonávaní a uplatňovaní dohovoru z roku 1980 a príslušných ustanovení vnútroštátnych právnych predpisov. Kazachstan okrem toho vymenoval sudcu do Medzinárodnej siete haagskych sudcov. V októbri 2015 sa generálny tajomník Haagskej konferencie medzinárodného práva súkromného stretol s ústredným orgánom a bol informovaný, že profil krajiny sa pripravuje a že boli zavedené vykonávacie právne predpisy. V novembri 2015 sa v Kazachstane uskutočnil trojdňový regionálny seminár s účasťou Tadžikistanu, Turkménska, Ruska a Bieloruska na podporu hlavných haagskych dohovorov vrátane dohovoru z roku 1980. Podľa názoru stáleho byra Haagskej konferencie medzinárodného práva súkromného je Kazachstan motivovaným štátom, ktorý usilovne pracuje na riadnom vykonávaní dohovoru z roku 1980.

                   •
                        Posúdenie vplyvu

                  Tento návrh nemá nijaký významný hospodársky, sociálny alebo environmentálny vplyv, ktorý by si vyžadoval posúdenie vplyvu v rámci usmernení Európskej komisie o lepšej právnej regulácii. Podobne ako v prípade siedmich rozhodnutí Rady prijatých v roku 2015, pokiaľ ide o prijatie pristúpenia určitých tretích krajín k Haagskemu dohovoru z roku 1980, nie je vzhľadom na povahu tohto legislatívneho aktu potrebné žiadne posúdenie vplyvu tohto návrhu. V skutočnosti neexistujú nijaké iné možnosti na prijatie pristúpenia tretieho štátu k dohovoru z roku 1980, než je rozhodnutie Rady.

                  Komisia spoločne v členskými štátmi v súlade s uvedeným opisom však vykonala osobitné posúdenie situácie Kazachstanu s cieľom overiť, či je schopný vykonávať dohovor z roku 1980 vyhovujúcim spôsobom.

                  4.
                        VPLYV NA ROZPOČET

                  Navrhované rozhodnutie nemá nijaký vplyv na rozpočet.

               5.OSTATNÉ PRVKY

               •Plány vykonávania a monitorovanie, hodnotenie a podávanie správ

                  Keďže sa návrh týka len oprávnenia členských štátov prijať pristúpenie Kazachstanu k dohovoru z roku 1980, monitorovanie jeho vykonávania sa obmedzuje na dodržanie znenia vyhlásenia členskými štátmi a na dodržanie lehoty na jeho uloženie a oznámenie o uložení vyhlásenia Komisii, ako sa stanovuje v rozhodnutí Rady.

               2016/0169 (NLE)

               Návrh

               ROZHODNUTIE RADY,

               ktorým sa niektoré členské štáty oprávňujú prijať v záujme Európskej únie pristúpenie Kazachstanu k Haagskemu dohovoru z roku 1980 o občianskoprávnych aspektoch medzinárodných únosov detí

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,

               so zreteľom na návrh Európskej komisie,

               so zreteľom na stanovisko Európskeho parlamentu
                  6
               ,

               keďže:

               (1)Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestňovaním alebo zadržiavaním sú zásadnou súčasťou tejto politiky.

               (2)Európska únia prijala nariadenie Rady (ES) č. 2201/2003
                  7
                („nariadenie Brusel IIa“), ktorého cieľom je chrániť deti pred škodlivými účinkami neoprávneného premiestnenia alebo zadržiavania a stanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)Nariadením (ES) č. 2201/2003 sa dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“), ktorým sa na medzinárodnej úrovni stanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť bezodkladný návrat neoprávnene premiestnených alebo zadržiavaných detí.

               (4)Všetky členské štáty Únie sú zmluvnými stranami Haagskeho dohovoru z roku 1980.

               (5)Únia nabáda tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)Spoločný právny rámec platný vo vzťahu medzi členskými štátmi Únie a tretími štátmi sa môže považovať za najlepšie riešenie citlivých prípadov medzinárodných únosov detí.

               (7)V Haagskom dohovore z roku 1980 sa stanovuje, že sa uplatňuje medzi pristupujúcim štátom a zmluvnými štátmi, ktoré vyhlásili, že toto pristúpenie prijali.

               (8)Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia k nemu preto nemôže pristúpiť, a ani uložiť vyhlásenie o prijatí pristupujúceho štátu.

               (9)Na základe stanoviska Súdneho dvora Európskej únie 1/13 patria vyhlásenia o prijatí podľa Haagskeho dohovoru z roku 1980 do výlučnej vonkajšej právomoci Únie.

               (10)Kazachstan uložil svoju listinu o pristúpení k Haagskemu dohovoru z roku 1980 dňa 3. júna 2013. Dohovor nadobudol v Kazachstane platnosť 1. septembra 2013.

               (11)Iba Holandské kráľovstvo už pristúpenie Kazachstanu k Haagskemu dohovoru z roku 1980 prijalo. Posúdenie situácie v Kazachstane viedlo k záveru, že tie členské štáty, ktoré zatiaľ pristúpenie Kazachstanu neprijali, sú v pozícii, aby v záujme Únie pristúpenie Kazachstanu podľa podmienok Haagskeho dohovoru z roku 1980 prijali.

               (12)Preto by sa členské štáty, ktoré zatiaľ pristúpenie Kazachstanu neprijali, mali oprávniť, aby v záujme Únie pristúpenie prijali a uložili svoje vyhlásenia o prijatí pristúpenia Kazachstanu v súlade s podmienkami uvedenými v tomto rozhodnutí. Holandské kráľovstvo už pristúpenie Kazachstanu k Haagskemu dohovoru z roku 1980 prijalo, a preto by nemalo uložiť nové vyhlásenie o prijatí, keďže existujúce vyhlásenia zostávajú podľa medzinárodného práva verejného v platnosti.

               (13)Spojené kráľovstvo a Írsko sú viazané nariadením (ES) č. 2201/2003, a preto sa zúčastňujú na prijatí a uplatňovaní tohto rozhodnutia.

               (14)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               PRIJALA TOTO ROZHODNUTIE:

               Článok 1

               1.
                     Členské štáty, ktoré tak ešte neurobili, sa týmto oprávňujú v záujme Únie prijať pristúpenie Kazachstanu k Haagskemu dohovoru z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“).

               2.
                     Členské štáty uvedené v odseku 1 uložia najneskôr do… * vyhlásenie o prijatí v záujme Únie pristúpenia Kazachstanu k Haagskemu dohovoru z roku 1980 v tomto znení:

               „[ČLENSKÝ ŠTÁT – úplný názov] vyhlasuje, že prijíma pristúpenie Kazachstanu k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2016/…**“

               3.
                     Každý členský štát informuje Radu a Komisiu o uložení svojho vyhlásenia a oznámi Komisii znenie vyhlásenia do dvoch mesiacov od jeho uloženia.

               Článok 2

               Členské štáty, ktoré uložili svoje vyhlásenia o prijatí pristúpenia Kazachstanu k Haagskemu dohovoru z roku 1980 pred dátumom prijatia tohto rozhodnutia, neposkytujú žiadne nové vyhlásenia.

               Článok 3

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               Článok 4

               Toto rozhodnutie je určené všetkým členským štátom s výnimkou Holandského kráľovstva a Dánskeho kráľovstva.

               V Bruseli

                     Za Radu

                     predseda

                     (1)
                  Ú. v. EÚ L 338, 23.12.2003, s. 31.

                     (2)
                  COM(2011) 904, COM(2011) 908, COM(2011) 909, COM(2011) 911, COM(2011) 912, COM(2011) 915, COM(2011) 916, COM(2011) 917 prijaté 21. 12. 2011.

                     (3)
                  ROZHODNUTIE RADY (EÚ) 2015/1023 z 15. júna 2015; ROZHODNUTIE RADY (EÚ) 2015/1024 z 15. júna 2015; ROZHODNUTIE RADY (EÚ) 2015/2354 z 10. decembra 2015; ROZHODNUTIE RADY (EÚ) 2015/2355 z 10. decembra 2015; ROZHODNUTIE RADY (EÚ) 2015/2356 z 10. decembra 2015; ROZHODNUTIE RADY (EÚ) 2015/2357 z 10. decembra 2015; ROZHODNUTIE RADY (EÚ) 2015/2358 z 10. decembra 2015. Rozhodnutie týkajúce sa Gabonu je dočasne odložené, pretože sa čaká, kým Gabon vymenuje ústredný orgán stanovený podľa článku 6 dohovoru.

                     (4)
                  Smernica Európskeho parlamentu a Rady 2008/52/ES z 21. mája 2008 o určitých aspektoch mediácie v občianskych a obchodných veciach (Ú. v. EÚ L 136, 24.5.2008, s. 3).

                     (5)

                     https://www.hcch.net/en/publications-and-studies/details4/?pid=5568&dtid=3.

                     (6)
                  Ú. v. EÚ C , , s. .

                     (7)
                  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).